اینگیلتره کرالیچه‌سی ۲.جی الیزابتین نوه‌سی ساسکس دوکو پرنس هری، ائتدیگی تلفن دینله‌مه و شخصی حیاتین گیزلیلیگینین پوزونتوسو شکایتی جلسه‌سینه قاتیلماق اوچون اینگیلتره‌نین باشکندی لندنه گئتدی.
پرنس هرینین آسوسیتد نیوزپیپرز لیمیتده (آن‌ل) قارشی ائتدیگی تلفن دینله‌مه و شخصی حیاتین گیزلیلیگینین پوزونتوسو شکایتینین اوتورومو، یوکسک محکمه‌ده گئرچکلشدی.
پرنس هری، محکمه جلسه‌سینه قاتیلماق اوزره لندنه گئتدی.
۴ گون سۆره‌جک محکمه‌نین داوام ائدیب ائتمه‌یه‌جگینه قرار وئریلمه‌سی گؤزله‌نیلیر.
شکایت چرچیوه‌سینده پوللا توتولان شخصلرین، اتومبیللره و ائولره گیزلیجه دینله‌مه جیهازلاری یئرلشدیرمه‌سی، خصوصی تلفن دانیشمالارینین ضبط ائدیلمه‌سی، یاسادیشی یوللارلا بانک حسابلارینا باخیلماسی و ایچریدن بیلگی آلماق اوچون پلیسه پول اؤد‌مه‌سی کیمی آسوسیتد نیوزپیپرز لیمیتده قارشی شیکایتلر اله آلیناجاق.
پرنس هری، الیزابت هارلی، سادی فراست، التون جان، دیوید فرنیش و کلارندون بارونسی دورین لاورنسین ده آرالاریندا اولدوغو صنعتچی و سیاستچیلر، آسوسیتد نیوزپیپرز لیمیتد علیه‌ینده اکتبر ۲۰۲۲ده محکمه‌یه شکایت وئرمیشدی.
شیکایتچیلر، آسوسیتد نیوزپیپرز لیمیتده طرفین‌دن ایشلندیگی ادعا ائدیله‌ن "منفور سوچ ائیلملری" نتیجه‌سینده "آغیر خصوصی حریم پوزونتولارینا" اوغرادیقلارینی، اؤزل بیلگیلریندن سوء ایستیفاده ائدیلدیگینی ساوونموشدو.
